VEGA og Beatbox Entertainment præsenterer

**The Divine Comedy vender tilbage med finurlig kammerpop i Lille VEGA i starten af 2017**

*Det syv mand høje nordirske kammerpoporkester berører både lette og mere dybsindige budskaber med deres anmelderroste popfortællinger. Nu er de snart klar med en ny plade og lægger vejen forbi Lille VEGA tirsdag den 14. februar 2017.*

The Divine Comedy havde sin storhedstid i slutningen af 1990'erne og fik deres største hit med singlen ["National Express"](https://www.youtube.com/watch?v=TiBI3A2WcrE) fra 1999. Siden har bandet vundet hjerter med både deres mørke og lystige musikalske sider, og forsanger Neil Hannon er blevet kaldt en af UK’s bedste og mest originale sangskrivere. Fans kan glæde sig til, at deres længe ventede 11. album *Foreverland* udkommer til september.

Den glade og vittige tone har altid karakteriseret bandets lettingængelige popmusik, men de politiske budskaber har også ligget og ulmet i baggrunden. Bandet, som ikke har udgivet et album i over fem år, føres an af den stærke vokalist Neil Hannon, hvis elegante croon af GAFFA er blevet kaldt *“uden sammenligning”.*

**Humoristisk og mørk kvalitetspop**

Med et imponerende bagkatalog på 10 album og udsolgte venues over hele verden har The Divine Comedy samlet sig en stor fanskare med deres på en gang humoristiske og mørke kvalitetspop, som af engelske musikkritikere er blevet associeret med The Cure, Morrisey og Blur. Stjernerne har regnet ned over dem, hver eneste de har gæstet de danske spillesteder, og mon ikke de vil leve op til forventninger til næste år.

Sidst vi havde fornøjelsen af [The Divine Comedy](https://www.facebook.com/divinecomedyhq/?fref=ts) i Lille VEGA, kunne GAFFAs anmelder ikke få armene ned af begejstring.

*“Man må også fremhæve publikum i Lille Vega for virkeligt at være på denne lørdag og i den grad på bølgelængde med manden på scenen. Der blev råbt friskt og opmuntrende til Hannon, og på "Songs of Love" leverede de fremmødte et fløjteakkompagnement, der virkede til virkeligt at imponere hovedpersonen, som virkede mere og mere veloplagt, som koncerten skred frem.”*

**Fakta om koncerten:**

The Divine Comedy

Tirsdag den 14. februar 2016 kl. 20.00

Lille VEGA, Enghavevej 40, 1674 København V

Billetpris 200 kr. + gebyr